# **DECIZIA ETAPEI DE ÎNCADRARE**

## Nr. 78 din 25.07.2018

....

Ca urmare a solicitării de emitere a acordului de mediu adresate de **ARTERIMPEX SRL**, cu sediul în Str. Kossuth Lajos, Nr. 239, Gheorgheni , Judetul Harghita, ...., înregistrată la APM Harghita cu nr. 3892/17.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE a Parlamentului European și a Consiliului** privind evaluarea efectelor anumitor proiecte publice şi private asupra mediului

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.07.2018, că proiectul „**Extindere și modernizare unitate de procesare a cărnii**” propus a fi amplasat în județul Harghita, municipiul Gheorgheni, strada Kossuth Lajos, nr. 239 nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la punctul 13 lit. a coroborat cu pct. 7 lit. b

 b)**Caracteristicile proiectului:**

1.a. Mărimea proiectului:

Se propune construirea a două hale independente: corp A – depozit produs finit și centru logistic cu suprafața construită de 1088,92mp și Corp B – depozit frigorific materie primă cu suprafața construită de 1045,20mp.

Investiţia propusă este pentru mărirea capacităţii de preparate din carne de la 185 tone/lună la o capacitatea nominală de 222 tone/lună,

Construcţiie propuse vor fi racordate la reţeaua electrică şi reţeaua de apă locală, prin

prelungirea sistemului existent pe teren. În prezent există branşament de apă pentru

amplasamentul studiat

Apele uzate menajere sunt evacuate în staţia de preepurare proprie a beneficiarului,

construcţiile propuse se vor racorda la aceasta.

Încălzirea încăperilor este asigurată de la centrala termică existentă (corp C). Combustibil

utilizat: lemn de foc, rumeguş. Agentul termic utilizat este apă caldă cu temperatura maximă

de 80/60 Co.

Lista utilajelor/echipamentelor tehnologice/dotărilor de urmează a fi achiziţionate prin proiect:

– instalaţie frigorifică corp A

– instalaţie frigorifică corp B

– centrală de climatizare

– agregat preprare apă răcită (chiller)

– schimbător de căldură apă – soluţie apă glicol

– vas de expansiune închis pentru instalaţii de încălzire 50 l/6 bar

– pompă in-line pentru instalaţii de încălzire şi răcire, debit 2.50 mc/h

– pompă in-line pentru instalaţii de încălzire şi răcire, debit 1.00 mc/h

– paratrăsnet cu dispozitiv de amorsare tip PDA

– centrală de incendiu analog adresabilă 4 bucle de detecţie

– stivuitor electric cu catarg triplex

– cântar podea

– sistem raft gravitaţional

– electristivuitor cu catarg retractabil

– sistem de rafturi pallet shuttle şi navete

– maşină de ambalat

– celulă de fierbere

Agregatele frigorifice noi vor funcţiona cu agent de tip R449A, estimându-se o cantitate de cca. 445 kg.

b. Cumularea cu alte proiecte: - Nu este cazul.

c. Utilizarea resurselor naturale: pâmânt, pietriş şi apă în procesul tehnologic.

d. Producţia de deşeuri:

Deşeurile municipale amestecate vor fi transportate de către operatorul economic autorizat în zonă.

Deşeurile rezultate în timpul executării lucrărilor de construcţie vor fi depozitate temporar pe

terenul proprietarului şi predate operatorilor economici .

e. Emisii poluante, inclusiv zgomotul şi alte surse de disconfort:

În timpul construcţiei:

 -*emisii în aer*: - emisii de gaze de eşapament şi utilaje - aceste emisii vor fi doar temporare

 -emisii de la manipularea materialelor-emisii temporare,

*-emisii în apă:*

 *-Evacuarea apelor uzate: apele uzate fecaloid-menajere, apele uzate tehnologice colectate din spaţiul de producţie şi apele uzate tehnologice rezultate de la spălătoria auto (după trecerea prealabilă printr-un desnisipator şi separator de produse petroliere echipat cu filtru coalescent şi capcană de nămol) sunt dirijate prin reţeaua internă de canalizare spre staţia de preepurare proprie, formată din mai multe compartimente executate din pereţi de beton armat impermeabilizate, semiîngropate. Corpul de bazine are 18,20 m lungime şi 8,50 m lăţime, fiind îngropate în pământ la 1,65 m, debitul zilnic maxim Q=100 mc/zi. Apele uzate preepurate sunt evacuate în canalizarea menajeră a localităţii*

*-zgomot* - generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

f. Riscul de accident, ţinându-se seama în special de substanţele şi de tehnologie utilizate:- Agregatele frigorifice noi vor funcţiona cu agent de tip 449A estimându-se o cantitate de aprox. 445 kg. Agenţii frigorifici din agregatele frigorifice sunt înlocuinţi, completaţi de personal specializat în baza unui contract de mentenanţă instalaţii frigorifice.

 **2**. **Localizarea proiectului**:

2.1.utilizarea existentă a terenului:*-* Terenul se află în intravilanul municipiului Gheorgheni, teren clădit, pe care sunt desfășurate activități economice (conform Certificatului de Urbanism nr. 167/01.09.2017 emis de Municipiul Gheorgheni).

2.2.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul.

2.3.capacitatea de absorbţie a mediului:

*a.* zoneumede*:* nu este cazul,

*b.* zonecostiere*:* nu este cazul,

*c.* zonemontaneşiceleîmpădurite*:* nu este cazul,

*d.* parcurişirezervaţiinaturaleariileclasificate*:* nu este cazul,

*e.* ariiclasificatesauzoneprotejate*:* nu este cazul

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: amplasamentul proiectului se află la o distanță de aprox. 2,9 km faţă de aria naturală protejată Natura 2000 - Situl Natura 2000 – ROSPA 0033 – Depresiunea şi Munţii Giurgeului. *Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*:* nu este cazul;

*h.*ariiledenspopulate: nu este cazul,

*i.*peisajelecusemnificaţieistorică*,* culturalăşiarheologică*:* nu este cazul

 **3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- o parte a intravilanului municipiului Gheorgheni*

*- numărul persoanelor afectate: prin realizarea proiectului persoanele care locuiesc în zonă vor fi afectate pozitiv.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*:- nu vor exista deşeuri periculoase care să prezintă impact asupra mediului*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor.

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) În cadrul lucrărilor aferente proiectului se vor utiliza materiale de construcţii numai din surse autorizate din punct de vedere al protecţiei mediului.

e) Calitatea apelor pluviale, se vor încadra în valorile prescrise în anexa nr. 3 a Hotărârii Guvernului României nr. 188/2002, modificată şi completată prin HG nr. 352/2005 – Normativ privind stabilirea limitelor de încărcare cu poluanţi a apelor uzate industriale şi orăşeneşti la evacuarea în receptorii naturali, NTPA - 001/2005;

Concentraţiile maxime de poluanţi evacuaţi prin apele uzate menajere și tehnologice preepurate , care vor fi evacuate în canalizarea menajeră a localității, măsurate în punctul de control stabilit în contractul de abonament pentru serviciul de preluare a apelor uzate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

f.) Asigurarea protecției solului prin întreținerea corespunzătiare a utilajelor pentru eviterea scurgerilor de produs petrolier pe sol și prin îndepărtarea suprafețelor contaminate accidental și neutralizarea lor corespunzătoare.

g.) Instruirea personalului în vederea prevenirii riscurilor tehnologice, a evacuărilor accidentale de poluanți în mediu și a depozitării necontrolate de deșeuri de orice fel, și instruirea personalului în vederea intervenției în mod operativ, în cazul unor posibile incidente.

h.) Se va respecta prevederile Legii 211/2011 privind regimul deşeurilor, cu toate modificările și completările ulterioare;

i.) La punerea în funcţiune a proiectului realizat, aveţi obligaţia de a notifica APM Harghita în vederea menținerii sau revizuirii Autorizaţiei de mediu nr. 273 din 29 iulie 2014 emisă de APM Harghita.

 Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

 ...... .

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Ing. DOMOKOS László József**

 **ŞEF SERVICIU A.A.A.**

 **Ing. LÁSZLÓ Anna**

 **Întocmit**

**Ing. ABOS Judit**